Ka minu sisetunne ütleb, et praegune rahvuslus ei ole enam "see". Tõsi, üleilmastuvas maailmas, NATO-sse ja EL-i kuuluvas Eestis saab ja peabki rahvuslus  tähendama hoopis midagi muud kui kord ärkamisajal või nõukogude ajal, allasurutuna. Ent kuidagi õõnsalt kõlavad tänaste rahvuslaste seisukohad - juba sel ainsal põhjusel, et nende ideid konstitueerib ainuüksi vastandumine venelaste ja Venemaaga. Eituse ja pelga vastandumise kaudu pole aga võimalik üles ehitada veenvat identiteeti.